《偈颂九十三首》
宋代·释梵琮

今朝正当端午节，衲僧倒用真妙诀。
转圣作凡，点金成铁。
却把妙茶，以替竹叶。
角黍满盘，菖蒲细切。
虽然俗气未除，也要大家暖热。
百草头边，艾人懽悦。
千峰影里笑不休，野猿时把藤萝拽。

作者简介：释梵琮，号率庵。宁宗嘉定十二年（一二一九）住庆元府仗锡妙延胜禅院。理宗绍定元年（一二二八）住南康军云居妙真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。